EGIBAR ARTOLA (EAJ, 2015-04-30):
Arraiz jaunak zioen ez diodala erantzun, nik uste dut gure osoko zuzenketa erantzun bat dela zuk aipatzen dituzun gaien inguruan. Zergatik gure proposamenak ez du ukatzen kontsulta bat egitea, orain lehenesten du akordioa.
Zuk aldiz esaten duzuna da, "ez, nik tresna nahi dut" eta ez duzu argitzen non kokatzen duzun akordioaren nolabaiteko mamia, zergatik Parlamentu honetan eztabaida asko egon dira, baina ez dira hainbeste urte 2002. urtean adibidez oraindik ikusten dut non zegoen eserita Arnaldo Otegi, esaten zion Ibarretxeri, etorri zen osoko bilkura batetara, debate politika general horietako batera eta esaten zion "vienes con un folio en blanco, no hay contenidos detrás de las propuestas del Partido Nacionalista Vasco, traerás frustraciones, no hay contenido, folio en blanco".
Hoy se demuestra que ni Ibarretxe tenía folio en blanco, porque después se desarrolló todo un proyecto ya depositado en esta Cámara, y quien sí viene con folio en blanco es Bildu. Viene con folio en blanco.
Hori bai, subjektu politikoa eta erabakitzeko eskubidea guk ere esaten dugu lehenengo puntuan. Orain, zertan garatzen da eta gauzatzen da balizko akordio hori? Eta badakigu zenbatzen zeintzuk garen batzuk, besteek eta alde eta kontra zeintzuk dauden.
Beno, ba nik uste dut espiritu bat ere jaso zela behintzat garai ezberdinetatik eta ni testigu zuzena izan ez banintzen ere, nik adibidez Loiolako paperen edo balizko akordioen inguruan egin ziren gogoetak eta testuak eskura dauzkat. Eta pentsatzen dut zuek ere baietz. Eta orduan nik badakit batzuk eta besteek zer esaten zuten, zeintzuk gutxienez egon beharko zuten akordio horren inguruan gauzak ahalbideratu ahal izateko, nik gogoan daukat, zuei igual ahaztu egin zaizue.
Ibarretxeren etorkizuna ere aipatu duzu halako erreakzio batetan, ez duzu kontrolatu, ez, Ibarretxeren etorkizuna. Nik galdera bat daukat, zuek ponentziako lanetan Ibarretxe proiektua eman behar duzue? Zergatik hala dirudi, ba hala bada ongi etorriak, ikusiko dugu zer dagoen baina hor ez dago bakarrik asmo bat, hor dago proiektu bat, 69 artikulu dituen proiektu bat.
Hori da erabakitzeko eskubidearen ariketa bat, ariketa konkretu bat. Eta horregatik zintzo jokatuz, harro-harro gaudelako gure ibilbideaz, harrokeria izaten da harroputzen kontu bat.
Baina guk ibilbide bat baldin badaukagu eta ibilbide politiko konkretua da, ikusiko ditugu batzuk eta besteen proposamenak ponentzia horretan, ikusiko dugu zer ekartzen duzuen edo folio zuri batekin etorriko zareten. Nik oso gogoan daukat aurreko ponentzian laneko garaian zeintzuk geunden eta zeinek zer ekartzen zuen.
Ezker Abertzaleak ez zuen paper bat bera ere ekarri. Ez zuen proposamen bat ere egin. Aldez aurretikako osoko emendakina bai eta komenigarria da irakurtzea. Arnaldo Otegik presentatu zuen osoko emendakina. Gero ponentzia lanetan ezta apurrik ere ez zuen aportatu. Ezta Alderdi Sozialistak ere.
Nahi duzue jakin zeintzuk ziren biak? Arnaldo Otegi eta Jesus Egiguren. Batzordeetara etortzen ziren paperik gabe. Nagusi ziren. Gainetik zeuden. Nonbait alde bakarreko estrategia gauzatu beharrean hobe zen bi aldeko estrategiari bide emateko beharrezkoak ziren pausoak ematea.
Horretara zeuden. Eta ahalegina ongi etorria. Nahiz eta gero porrot egin bazuen ere. Ahalegin guztiak beharrezkoak zirelako garai hartan ere. Baina nik garbi esan nahi dizut gauza bat amaitzeko.
Historialari edo historiarekin lotu duzu nire ibilbide politikoa. Eskura neukan artikulu bat baina pasako dizut, ez dut erabiliko. Bere garaian Jorge Oteizak Estatutuaren erreferenduma ospatu aurretik aste bete lehenago idatzi zuen artikulu bat 0,HB. Eta arrazoitu egiten du "desde el punto de vista revolucionario lo que era el todo o nada y qué era lo auténticamente revolucionario".
Irakurtzea merezi du. Jakiteko bakoitza nondik datorren eta zertan ibili den. Baina herrigintzan sinesten dugunok askotan esan dugu kanpaina honetan ere, herriz herri gabiltzalako, herri bat maitatzeko lehenbizi egin behar da ezagutu eta errespetatu. Eta herri bat maitatzen dela esatea eta herritarrak ez errespetatzea kasu askotan gertatu den bezala, ez datoz bat. Hori ezinezkoa da. Ezin daiteke herri bat maitatzen dela esan eta herritarren eskubideak ez defenditzea.
Garai berri batean baldin bagaude eta etorkizun hori guztion artean egin behar baldin badugu, eta hori argitu beharko dugu, guztion artean edo batzuon artean, gehiengoak, gutxiengoak, nola bideratu behar diren, guk formula bat proposatzen dugu. Beto eskubiderik gabe...